IMF থেকে ঋণ পেল পাকিস্তান

ওয়েব ডেস্ক: পাকিস্তানকে (Pakistan) ১ বিলিয়ন মার্কিন ডলার ঋণের অনুমোদন করল আন্তর্জাতিক মুদ্রা তহবিল। শুক্রবার এই দাবি জানাল পাক প্রধানমন্ত্রীর সচিবালয়। IMF-এর তরফ থেকে এখনও কোনও বিবৃতি প্রকাশ্যে আসেনি।

কেন পাকিস্তানকে ঋণ দিচ্ছে আইএমএফ? বিশেষজ্ঞরা বলছেন, ‘Extended Fund Facility’ বা বিস্তৃত তহবিল সহায়তা কর্মসূচির আওতায় এই ঋণ দেওয়া হচ্ছে। যার উদ্দেশ্য পাকিস্তানের মুষড়ে পড়া অর্থনীতিকে স্থিতিশীল করা।

আরও পড়ুন: ফের বিস্ফোরণের শব্দ শ্রীনগরে

বস্তুত, ভারত চেয়েছিল, এখন পাকিস্তানকে ঋণ না দিক ভারত। নয়া দিল্লি আশঙ্কা করছে এই টাকা ভারত বিরোধী কার্যকলাপের জন্য ব্যবহার করবে ইসলামাবাদ। তা সত্ত্বেও আন্তর্জাতিক মুদ্রা ভাণ্ডার তাঁদের পাশে দাঁড়িয়েছে বলে দাবি পাক প্রধানমন্ত্রী শাহবাজ শরিফ। শুক্রবার আইএমএফ বোর্ডের সভায় ১ বিলিয়ন ডলারের ঋণ ছাড়ের পাশাপাশি ‘Resilience and Sustainability Facility’-এর আওতায় অতিরিক্ত ১.৩ বিলিয়ন ডলারের প্রস্তাবও বিবেচনায় আসে। ভারত ভোটাভুটি থেকে বিরত থাকে। তীব্র প্রতিবাদ জানায়।

সূত্রের খবর, দেশের অর্থনৈতিক সূচক আগের তুলনায় উন্নত এবং সরকার কর সংস্কার, জ্বালানি খাত উন্নয়ন এবং বেসরকারি খাতে বিনিয়োগে জোর দেওয়ার নাম করে এই ঋণ নিয়েছে পাকিস্তান। চলতি বছরের মার্চ মাসে প্রথম ছয় মাসের অগ্রগতির উপর ভিত্তি করে একটি স্টাফ-লেভেল চুক্তিতে সম্মত হয় দুই পক্ষ। সেই চুক্তির আওতায় কর কাঠামো সংস্কার, কার্বন লেভি, বিদ্যুৎ ও জলমূল্যের সংস্কার, এবং অটোমোবাইল খাতের উদারীকরণে একমত হয় ইসলামাবাদ।

উল্লেখ্য, এই ঋণ ছাড়ের ফলে পাকিস্তান এখন পর্যন্ত মোট ২ বিলিয়ন ডলার পেয়েছে। ইসলামাবাদ সফলভাবে সাতটি ছয়-মাস মেয়াদি মূল্যায়ন সম্পন্ন করলে আরও সমপরিমাণ কিস্তি পাওয়ার অধিকার অর্জন করতে পারে। যদিও কূটনৈতিক বিশেষজ্ঞদের অনেকেই ঋণ নিয়ে প্রশ্ন তুলছেন। তাঁরা জানিয়েছেন, পাকিস্তানের মতো একটি সন্ত্রাসে মদত দেওয়ার মতো রাষ্ট্রকে এত টাকা দেওয়ার বিরূপ ফল অনিবার্য।